text: Kostald oversvømmet
  09 januar 2011 kl. 07.25
  Falck, lokale brandværn og Vejen Kommunes beredskab  måtte i aftes rykke ud til oversvømmelse i en nybygget stald i Københoved ved Skodborg. 300 kreaturer stod pludselig i 60 til 70 centimeter iskoldt vand.
  Stalden ligger lavt og det var smeltevand fra de omrkingliggende marker, der trængte ind i bygningen. 
  Det lykkedes at få vandet pumpet ud igen og få stalden sikret mod nye oversvømmelser.
  Også i Nordenskov måtte Falck og beredskab assistere ved en stald, der blev oversvømmet.
  